प्लास्टिक गिलास में अब भी बेची जा रही चाय और कॉफी
प्लास्टिक के डिस्पोजेबल गिलास में चाय या कॉफी बेचने पर अंकुश लगाने के लिए नगर पालिका ने ऐसे होटलों व दुकानदारों के खिलाफ नोटिस देकर कार्रवाई करने की बात कही थी। लेकिन इस दिशा में अब तक कोई कार्रवाई नहीं होने से अब भी शहर के अधिकांश होटलों में प्लास्टिक के डिस्पोजेबल गिलास में ही ग्राहकों को चाय व कॉफी दी जा रही है।
चिकित्सकों की मानें तो प्लास्टिक गिलास में चाय या अन्य गर्म पेय पदार्थ पीने से कैंसर व अन्य बीमारियां हो सकती हैं। जिसे लेकर नगर पालिका सख्त कार्रवाई करने की बात कह रहा था। करीब चार महीना पहले नगर पालिका ने निर्णय लिया था कि सभी होटलों को नोटिस देकर उन्हें प्लास्टिक गिलास में चाय नहीं बेचने की हिदायत दी जाएगी। इसके बाद भी अगर चाय के लिए इस गिलास का उपयोग होगा, तो संबंधितों के खिलाफ कार्रवाई की जाएगी। जिसके बाद नगर पालिका के अध्यक्ष, पार्षद व अधिकारी-कर्मचारियों ने एक-दो बार शहर के बस स्टैंड के होटल व दुकानों, ठेलों में जाकर उन्हें कुल्हड़ में या मोटे कागज के डिस्पोजेबल गिलास चाय बेचने की समझाइश दी थी। जिसका असर कुछ दिन तो रहा। इसके बाद अब फिर होटलों में प्लास्टिक के डिस्पोजेबल गिलास में ही चाय-काॅफी बिकने लगी है। जो लोगों की सेहत से सीधा-सीधा खिलवाड़ है।
सेहत में क्या हो सकता है नुकसान
जिला अस्पताल के आरएमओ डॉ. अनुरंजन टोप्पो ने बताया कि आज कल ज्यादातर गिलास, फूड ग्रेज प्लास्टिक की बजाए खराब और रिसाइकिल की गई प्लास्टिक से बनाए जाते हैं। खराब और रिसाइकल्ड प्लास्टिक से बने गिलास में गर्म चाय या कॉफी डालने से उसमें से जहरीली रसायन निकलती है। जो स्वास्थ्य के लिए नुकसानदायक होती है। प्लास्टिक के पैकेटों में मिलने वाली चीजें भी आपको कैंसर दे सकती हैं।
पर्यावरण के लिए भी नुकसानदेह
शहर की जनसंख्या करीब 28 हजार है। अनुमान के मुताबिक करीब 75 हजार डिस्पोजेबल गिलास काम लिए जाते हैं।
केमिकल से बने इन गिलासों से प्रदूषण होता है। इसमें चाय-कॉफी पीने से कई बीमारियां हो सकती हैं।
इन गिलासों से नाले-नालियां जाम होने की शिकायतें आती हैं।
इनको खाने से पशुओं के स्वास्थ्य पर भी विपरीत असर होता हैं।
ऐसी सामग्री नष्ट नहीं होती है। एवं पानी को जमीन में जाने से रोकती है।
पहले व्यवसायियों को प्लास्टिक के डिस्पोजेबल गिलास में चाय-कॉफी नहीं बेचने की समझाइश दी गई थी। प्लास्टिक गिलास में चाय बेचने वालों के खिलाफ अब कार्रवाई की जाएगी। हीरूराम निकुंज, अध्यक्ष नगर पालिका
लापरवाही
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva